Инклузија у образовању

Предиспитна обавеза за студенте смера Васпитач у домовима

Студенти ће у пару припремити презентацију која ће се тицати једне од понуђених тема. Изузетно, студент може припремити предиспитну обавезу индивидуално.

Презентује се током јесењег семестра школске 2017/18. на часовима вежби у терминима који ће бити дефинисани у складу са Календаром рада за школску 2017/18. годину.

Задатак се приказује у форми презентације (ППТ) у трајању од (седам до десет минута), након чега студенти одговарају на питања (пет минута).

Предуслови за израду задатка:

1. Похађање минимално педесет процената часова предавања и вежби у оквиру предмета

2. Присуство на припреми за израду и одбрани задатака (одговарајући часови вежби)

Студенти који недовољно буду похађали наставу или не буду присутни на одбрани неће моћи остварити предуслов да добију потпис, односно имаће прилике да овај предмет пријаве тек наредне школске године.

Уколико постоје препреке у остваривању ових предуслова које су оправдане, потребно је да се студент јави током јесењег семестра како би се договорио начин надокнаде.

Понуђене теме и препоручена литература

1. Тешкоће ученика у афективном (емоционалном домену) и начин прилагођавања рада васпитача

а) Анксиозност и панични напади код ученика

б) Депресивност

2. Тешкоће у учењу: Тешкоће у читању, писању и рачунању и начин прилагођавања рада васпитача

3. Тешкоће у одржавању пажње и начин прилагођавања рада васпитача

4. Проблеми са исхраном код адолесцената и начин прилагођавања рада васпитача

5. Проблеми у понашању: неоправдано противљење и пркос, поремећај понашања и начин прилагођавања рада васпитача

6. Различити видови самоповређивања и покушај суицида код адолесцената и начин прилагођавања рада васпитача

7. Teшкоће ученика из аутистичног спектра и начин прилагођавања рада васпитача

8. Слика о себи у адолесценцији

9. Адолесценти као жртве сексуалног насиља и начини прилагођавања у раду.

10. Облици вршњачког насиља и начин поступања васпитача.

Потребно је да студенти истраже наведену тему (поред основне, предложене литературе), прикажу основне информације о истој и изнесу препоруке за рад са овим васпитаницима (индивидуални, групни рад).

Литература за поједине теме:

Одговарајућа поглавља књиге

Кули, М. (2010). *Подучавање деце с поремећајима менталног здравља и учења у редовној настави*. Креативни центар: Београд (библиотека)